Saya mau tau Pengebom berani mati dari Ahmad Tarmimi Maliki. Jelaskan dalam bahasa melayu

Ahmad Tarmimi maut setelah menjadi pengebom berani mati pertama dalam serangan di Ibu Pejabat Skuad Emas Pasukan Taktik dan Senjata Khas (SWAT) di daerah Al-Anbar, Iraq pada 26 Mei 2014. Beliau menjadi pemandu kenderaan utiliti sukan (SUV) tentera jenis Hummers sarat membawa beberapa tan bahan letupan sebelum disusuli serangan hendap oleh pasukan tentera kumpulan militan Daulah Islamiah Iraq dan Sham (ISIS)/ ISIL.  Seramai 25 anggota Skuad Emas SWAT di bangunan terbunuh dan dianggap satu kejayaan besar kepasa ISIL . Ramai pemberontak ISIL merupakan warga asing yang memiliki pelbagai senjata canggih dan bijak menggunakan media internet terkini. Kejayaan-kejayaan mereka segera disebarkan ke seluruh dunia.

Berita tentang serangan itu disiarkan di dalam media rasmi ISIS dengan tajuk utama 'Mujahidin Malaysia Syahid Dalam Operasi Martyrdom' yang disertakan gambar Ahmad Tarmimi. Berita itu melaporkan pasukan ISIS berjaya merampas sejumlah besar senjata api termasuk raifal, mesingan ringan dan peluru.

Wisma Putra berusaha mengesahkan bahawa warga Malaysia terlibat dalam pengeboman berani mati. Ahmad Tarmimi dipercayai menjadi rakyat Malaysia pertama terbunuh sebagai pengebom berani mati kerana sebelum ini terdapat beberapa kematian rakyat negara ini di luar negara dalam peperangan di Syria tetapi bukan sebagai pengebom berani mati.